…. Butka Gergo – directorul Centrului Cultural G.M.Zamfirescu din Satu Mare şi Natalia Covaci, consilier pe probleme culturale, din cadrul Primăriei Satu Mare.
Întâlnirea a fost deschisă de primarul Kereskenyi, cel care a informat reprezentanţii presei, că cea de a XXVI-a ediţie a Zilelor oraşului Satu Mare se va desfăşura în perioada 24-26 mai. Sărbătoarea care se apropie este unul dintre cele mai mari evenimente ale Sătmărului. Cunoscând în bună parte preferinţele sătmărenilor, fiind organizat în acest sens şi un sondaj de opinie, au fost stabilite momentele esenţiale care se vor desfăşura în perioada sărbătorii, pe cele două scene.
Zilele oraşului Satu Mare vor debuta vineri, 24 mai, la ora 18, când vor fi momentele festive oficiale, după care, pe cele două scene – principală care va fi amplasată în Piaţa 25 Octombrie şi cea secundară, de pe bulevardul Corneliu Coposu, se vor derula activităţile deja stabilite. Pe scena principală vor evolua artişti consacraţi, invitaţi încă din vara anului trecut, alături de artişti locali, iar pe cea de a două scenă destinată folclorului şi copiilor, la fel, vor evolua artişti invitaţi din ţară, dar şi artişti locali.
În programul primei zile de sărbătoare sunt incluse momente muzicale susţinute de Ad Libitum Voices, în colaborare cu Filarmonica de Stat Dinu Lipatti din Satu Mare, vor fi decernate diplomele de Cetăţean de onoare pentru Ioan Darida – artist plastic restaurator, Alexandru Darida – artist plastic şi Emanuel Gyenes – binecunoscutul participant la raliurile de motocros. Vor evolua apoi XXL Band, AMI, DZUDLO, Delia, iar apoi va fi DJ Party . Nu vor lipsi nici artificiile de zi.
Pentru sâmbătă, 25 mai, sunt programate evoluţii ale: D’accord Band, Alina Eremia, The Matans şi Smaily. Duminică 26 mai vor evolua artişti locali, alături de Formaţia Bagossy, iar de la ora 22.30 – Voltaj.
Pe scena de pe bulevardul Corneliu Coposu, aşa cum anticipam, vor evolua copii, dar şi o serie de artişti invitaţi şi sătmăreni precum: Nicolae Furdui Iancu, Sergiu Vitalie Vaida, Petrică Mureşan, Nicolae Mureşan ş.a. La manifestările dedicate celei de a 26-a ediţii a Zilelor oraşului, vor participa invitaţi din oraşele înfrăţite, inclusiv din Ucraina.
Cheltuielile estimate din bugetul local sunt de aproximativ 800.000 de lei, la care se vor adăuga sume consistente din partea sponsorilor. Onorariile artiştilor invitaţi vor fi cuprinse între 5.000 şi 15.000 de euro, la care se vor adăuga şi alte cheltuieli.
CITEȘTE ȘI: